ԵՐՐՈՐԴ ՆԱՄԱԿ ԻՄ ԱՆԾԱՆՈԹ ԸՆԹԵՐՑՈՂԻՆ

*(որի մեջ էստաֆետը հանձնում եմ նրա ձեռքը)*

*(շարունակություն)*

Ինչպես վերոհիշյալից երեում է, թուրքական Հայաստանի գեթ աննշան մասի ազատագրման համար պայքարը բնավ չի հանդիսանում թուրք ժողովրդի կամ թուրք կառավարության դեմ ուղղված որևէ թշնամանք։ Դա ուղղակի պատմական ար­դարության պահանջ է։ Ըստ որում, այստեղ կշեռքի երկու նժարների վրա դրվում են միանգամայն անհամեմատելի ար­ժեքներ, հայերի համար դա կյանքի խնդիր է, թուրքերի հա­մար՝ միայն մի փոքր կտոր գրեթե անմարդաբնակ ու վատ յուրացված հողի կորուստ, որի ընդհանուր մակերեսը, ըստ Ու Տանին ներկայացված իմ նախագծի, չի գերազանցում 50 հազ. քառ. կմ.։ Ըստ որում, վերականգնված նոր Արևմտյան Հայաստանի սահմանները կանցնեին այնպես, որ Թուրքիային հնարավորություն կտրվեր առաջվա պես հասնել Վանա լճին և ընդհանուր սահման ունենալ Իրանի ևնույնիսկ Խորհրդային Միության հետ, թուրքական տերիտորիայի վրա թողնելով Էրզրումը ևերկաթուղային հանգույց Պասինլերը։

Հայերը այնքան քիչ են պահանջում, չնայած, որ իրենց կողմն են Աստվածային և մարդկային իրավունքը, **Նյուրնբերգյան** Միջազգային **դատարանի որոշումը,** որը ժողովրդասպանությունը ճանաչեց որպես ամբողջ մարդկության դեմ ուղղված ոճիր, ինչպես նաե Միավորված ազգերի կազմակերպության գլխավոր ասամբլեայի 14. 12. 1960 թ. և 27. 11. 1961 թ. որոշումները գաղութակալության լիակատար վերացման մասին։

Քիչ են պահանջում հայերը, չնայած որ ունեցել են 2,5 հազարամյա սեփական պետականություն այժմ պահանջածից մի քանի անգամ ավելի մեծ տերիտորիայի վրա (իսկ նախա­հայկական Ուրարտու պետության հետ միասին լրիվ 3 հազար տարի)։

Այդքան քիչ են պահանջում, չնայած որ աշխարհին մա­տուցված իրենց ծառայությունները անհամեմատ մեծ են, քան թուրքերինը, որոնք, թեև, անկասկած, ունեն իրենց դրական կողմերը, այնուամենայնիվ աշխարհին բերում էին միայն մահ և ոչնչացում։

Քիչ են պահանջում հայերը, չնայած, որ թուքերը իրենց տիրապետության մի քանի դարերի ընթացքում դուրս քաշեցին հայ ժողովրդի համարյա ամբողջ արյունը։ Այնուամենայնիվ,, եթե 50 տարի առաջ թուրքերը չիրագործեին հայերի կոտորա­ծը, հայերի ընդհանուր քանակը այսօր կանցներ 10 միլիոնից, իսկ եթե դրան նախորդող կոտորածներն էլ չլինեին ու թուրքերը չգողանային հայ աղջիկներին ու տղաներին, որ նրանք անում էին երկու դարի ընթացքում (ինչի մասին վերևում ար­դեն խոսվեց), ապա հայերը այսօր կլինեին ոչ թե չորս, այլ տասը միլիոնանոց ժողովուրդ։

Այդքան քիչ են պահանջում, չնայած որ իրենց կողմն է բոլոր նոր ազատագրված ժողովուրդների համակրանքը, որի հետ Թուրքիան ուզած-չուզած ստիպված է հաշվի նստելու։

Այդքան քիչ են պահանջում, չնայած որ աշխարհի բոլոր գաղութների և բոլոր ճնշված ժողովուրդների ազատագրման ժամը հասել է։

... Իսկ կա՞ արդյոք ուրիշ այնպիսի ժողովուրդ, որն այդքան անարգված լիներ։ Եթե Թուրքիան ցուցաբերի գոնե մի քիչ բարի կամք, ապա հայերի տերիտորիալ պահանջները բավարարելը ոչ մի դժվարություն չի հարուցի, մանավանդ որ հայերը չեն խուսափում վճարելու իրենց պահանջած տերիտորիայում թուրքերի կողմից ստեղծած անշարժ արժեքների և տեխնիկական կառուցումների համար։ Խոսք չի կարող լինել նաև այն մասին, թե Արևմտահայկական պետությունը երբևէ կսպառնա Թուրքիային ռազմական իմաստով։ Չէ որ այդ պետության հիմքում հենց դրված է չեզոքության հիմունքը։ Նա չի կարող և երբեք չի մտնի որևէ երկրի դեմ, այդ թվում նաև Թուրքիայի դեմ, ռազմական նպատակներով ուղղված որևէ միության մեջ։

Թող Թուրքիան չարդարանա նրանով, որ գոյություն ունի արդեն Խորհրդային Հայաստան ու իբր ուրիշ Հայկական պետության ստեղծումն ավելորդ է։ Հայկական հանրապետությունը փոքրիկ, անբերրի, լեռնային երկիր է (29.800 քառ. կմ.), որն ի վիճակի չէ ավելի շատ բնակիչներ տեղավորել, քան ունի այսօր (1,9 միլիոն, որոնցից 1,5 միլիոն հայ)։

Թող Թուրքիան չարդարանա նաև նրանով, թե հայ պանդխտությունը այնքան մեծ չէ, որ իրավունք ունենար հուսալու որևէ տերիտորիայի մասին։ Իսկապես որ 50 տարի առաջ I տեղի ունեցած ժողովրդասպանության պատճառով այժմ հա­յերի ընդհանուր քանակը 6 միլիոնով պակաս է, քան պետք է լիներ։ Այնուամենայնիվ Խորհրդային Հայաստանի սահմաններից դուրս՝ ԽՍՀՄ-ի այլ հանրապետություններում և արտասահմանում նրանք կազմում են 2,5-3 միլիոն և այդքանը բավական է պահանջվող տերիտորիայի՝ 50 հազ. քառ. կմ.–ի վրա բնակեցնելու 50-60 հոգի մեկ քառ. կմ.–ի վրա։ Վատ յուրացված և վատ ոռոգված տերիտորիայի համար դա նույնիսկ մեծ խտություն կլիներ, մի քանի անգամ ավելի մեծ, քան այդ տերիտորիայամ կա այսօր։ (1950 թ. Վանի վիլայեթը ուներ ամբողջ Թուրքիայում գրեթե ամենափոքր խտությունը՝ 8 հոգի I մեկ քառ. կմ.–ի վրա, այսօր էլ հավանական է նույնը)։

Այն դեպքում, եթե թուրքական կառավարությունը՝ պատասխանելով մեր այս պահանջներին, օգտագործի մաշված, I բայց նման դեպքերում հաճախ գործածվող արտահայտությունը, թե «ասպետական» ժողովուրդը թրով ձեռք բերված հողերը կամովին չի զիջում, ես ստիպված կլինեմ պարզաբանելու։ Նախ տվյալ դեպքում ոչ այնքան թրով, որքան դանա­կով, այսինքն ոչ ազնիվ զենքով, որն օգտագործվում է գերա­զանցապես անզեն մարդկանց վրա հարձակվելիս։ Երկրորդ. I եթե ասպետական ժողովուրդը ասպետական ոգևորության նո­պայի պահին միանգամից ոչնչացրեց 3 միլիոն իր սեփական Քաղաքացիների (դրանց մեջ առնվազն 1 միլիոն չափահաս կանանց ու այդքան էլ երկու սեռի մանուկների), ապա գոնե թող հիմա էլ հանգի ասպետական եզրակացության և վճարի 50 տարի առաջվա շվայտության համար, որը կատարելիս ոչ ոք չէր խանգարում նրան։ Հապա ո՞վ, գրողը տանի, պետք է վճարի դրա փոխարեն։ Տուժած կո՞ղմը։ Այսօր Թուրքիայում ղեկավարության ղեկին նստած է Արդարության կուսակցությունը։ Թող արդար լինի։

Բայց զգում եմ, որ շեղվում եմ բուն թեմայից։ Պետք է խոսեի այն մասին, թե կարելի է արդյոք հուսալ, որ այժմ Թուրքիային դաշնակից տերությունները կամենան փչացնել իրենց հարաբերությունները՝ բարձրացնելով նորից այդ արյու­նալի խնդիրը։

20-րդ դարի երկրորդ կեսին տեղի ունեցավ բազմաթիվ հասկացողությունների վերագնահատում։ Մինչև երկրորդ հա­մաշխարհային պատերազմը բոլոր տերությունների համար պարտադիր էր սուրբ եսասիրության օրենքը, որի հիման վրա նրանցից յուրաքանչյուրը պարտավոր էր պաշտպանել միայն և միմիայն իր սեփական ակտուալ շահերը։ Այժմ դա արդնն պատմության գիրկն է անցել, եթե, իհարկե, հավատանք նրանց պաշտոնական հայտարարություններին։ Ու դրա հիման վրա մարդկությունը լիազորում է նրանց և նրանց ձեռքն է տալիս իր ապահովության բանալիները։ Իսկ դա պարտավորեցնում է։ Ում պետք է դիմի վիրավորված, նահատակված ժողովուրդը, եթե ոչ նրանց։ Իսկ հայկական հարցը այնքան պարզ է։ Խլել են անզեն ժողովրդից ամենը, ինչ նա ուներ՝ նրա ամբողջ վաստակը, տները, հողը և ավելին՝ ավելի քան գազանաբար, ուղղակի դիվային ձևերով նահատակել են բոլորին անխտիր, առանց խնայելու սեռ ու տարիք։ Անխնա կկոտորեին առհա­սարակ բոլորին, եթե իրոք որ հրաշքով չփրկվեր չնչին մասը (մոտ մեկ միլիոն թուրքահայերից, որոնք Ռուսաստանի և ար­տասահմանյան հայության հետ կազմեցին երկու միլիոն)։ Ու հետո հափշտակված հողը դարձրել են մոխիր ու ավերակ։ Բայց խնդիրը այնքան պարզ է։ Պատասխանատո՞ւ է արդյոք Թուրքիան իր կատարած ժողովրդասպանության համար։ Նյուրընբերգյան Միջազգային դատարանի որոշումների լույսի տակ այո՛։ Հասնո՞ւմ են արդյոք հայերին ժողովրդասպանության ճանապարհով իրենցից կողոպտված հողերը։ Նույն որոշումների լույսի տակ ու նախ և առաջ աստվածային ու մարդկային իրավունքով՝ այո՛։ Եվ վերջապես հասնո՞ւմ է արդյոք Արևմտյան Հայաստանին, ինչպես և այլ գաղութներից յուրաքանչյուրին, լիակատար անկախություն (իհարկե ՄԱԿ-ի Միջազգային ուժերի պաշտպանության ներքո հայերի հայրենադարձությունից հետո), ՄԱԿ-ի Գլխավոր ասամբլեայի 14. 12.60 թ. և 27. 11. 61 թ. գաղութակալության լիակատար վերացման մասին որոշումների լույսի տակ՝ իհարկե այո՛։

Սակայն ամենից առաջ ո՞ւմ պետք է դիմի աշխարհով մեկ ցրված հայ ժողովուրդը այդ սոսկալի կոտորածի 50-րդ հո­բելյանի օրերին։ Ո՞ւմ, կրկնում եմ, պետք է դիմի նա, եթե ոչ մեծ տերություններին, թեկուզ և նրանք լինեին Թուրքիայի դաշնակից։ Եվ գուցե հենց դրա համար նա պարտավոր է դի­մել հենց նրանց հատկապես նրա համար, որ դաշնակից են Թուրքիային, քանի որ միջազգային հարաբերությունների մեջ բարոյականությունն այսօր պարտավորեցնում է ավելի, քան Երբևիցե։ Վերջապես Գերմանական Ֆեդերատիվ Հանրապետու­թյան արդարադատության մինիստրը հայտարարեց, որ համա­ձայն է ապրել մարդասպանների հետ միևնույն պետության մեջ։ Այդ հայտարարությունն առաջ բերեց ամբողջ աշխարհի վրդովմունքը։ Արդյոք Արևմտյան տերությունները նույնպես համաձա՞յն են միևնույն շարքում կանգնել այնպիսի պետու­թյան հետ, որի վրա ծանրացել է ժողովրդասպանության ոճիրը։ Թե իրենց դաշնակցից փոխհատուցում կպահանջեն, այն էլ շատ փոքր փոխհատուցում, որով ոչ միայն Թուրքիայի անունը կմաքրվեր ծանր մեղադրանքներից, այլ նույնիսկ կպայծւսռացներ այն անհաս փառքով։

Դրա համար հենց որոշեցի գրել քեզ, իմ հարգելի անծանոթ ընթերցող քեզ, որ հավանական է, Արևմուտքի մեծար­գո տերություններից մեկի քաղաքացին ես, և հենց քեզ եմ խնդրում շարունակել այս գործր, որին ես նվիրեցի իմ կյանքը։

Իսկ այժմ ստիպված եմ պատմել, թե ինչպես եմ պատ­կերացնում ապագա Արևմտյան Հայկական պետությունը այն ձևով, ինչպես որ այն ներկայացրել եմ ՄԱԿ-ի գլխավոր քարտուղար Ու․ Տանին իմ գրած նամակում։

Արևմտյան Հայաստանը հնարավոր է միայն որպես միան­գամայն ինքնուրույն պետություն, այսինքն անկախ ինչպես Թուրքիայից, այնպես էլ խորհրդային Միությունից, մի ոչ մեծ հողակտորի վրա, քան պահանջվում էր Սևրի 1920 թ. օգոստոսի 10-ի պայմանագրով։ Հիմնականում նրա միջուկը կկազ­մեին այն հողերը, որոնք մտնում էին Ցարական Ռուսաստանի կազմի մեջ, խորհրդային Ռուսաստանի կողմից հանձնվեցին Թուրքիային 1920—21 թթ. (Ղարսի և Արդահանի վիլայեթ­ները)։ Իսկ մինչև 1914 թ. Թուրքիայի կազմի մեջ մտնող Արևմտյան Հայաստանի հողերից միայն երկու ոչ մեծ, քիչ բնակեցված և տնտեսական տեսակետից աչքաթող արված տերիտորիաները, մի եռանկյան, որն ապագա պետության կենտրոնը կմիացնի ծովավփն, որի լայնությունը կլինի 25 կմ. (15-16 անգլիական մղոն)՝ ունենալով միայն մեկ ծովափնյա բնակավայր՝ Ռիզեն և մի ուղղանկյուն, որը գտնվում է Թուր­քիայի այժմյան արևելյան սահմանի հյուսիսային հատվածի և Վանա լճի ափի արևելյան մասի միջև։ (Դրանք այսօրվա Թուրքիայի ամենաքիչ բնակեցված ու ամենավայրի տարածություններն են)։

Հայերի կողմից պահանջվող ամբողջ տերիտորիան պետք է կազմի 50 հազար քառ. կմ. (20 հազար անգլ. քառ. մղոն), ըստ որում մինչև 1914 թ. Թուրքիային պատկանող հողերից միայն մոտ 30 հազար քառ. կմ., որ Սևրի պայմանագրով Թուրքիայից վերցված տերիտորիաներից 1/4-ից քիչ ավելին է կազմում։

Արևմտյան Հայկական պետության սահմանների այսպիսի ընդհանուր ուրվագիծը այն անհրաժեշտ մինիմումն է, որ նրա համար կապահովեր առնվազն սուվերենություն։ Հակառակ դեպքում, այսինքն՝ ավելի պակաս տերիտորիայի դեպքում, Օրա անկախությունը միայն ձևական կարող էր լինել։

Այդ սուվերենության աոաջին պայմանն է մուտքը դեպի ծովը, չնայած, որ դա իր համար ավելի շուտ սիմվոլիկ նշա­նակություն է ունենալու։ Այդ նոր պետության անկախության առաջին շրջանում դա պրակտիկ ոչ մի նշանակություն չի ունենալու, քանի որ Ռիզե բնակավայրը ոչ մի կապ չունի թի­կունքի հետ, որից նրան բաժանում են բարձր ու վայրի լեռները։ Միայն երկաթուղու համար այդ լեռների միջով թունել անցկացնելուց, խճուղի կառուցելուց, ինչպես նաև Ռիզեում նավահանգստային կառուցումներ անելուց հետո (որ այժմ չկա) այդ փոքրիկ բնակավայրը կկարողանա Արևմտյան Հա­յաստանի համար դառնալ, այսպես ասած, լուսամուտ դեպի աշխարհ։

Իսկ սկզբից նոր պետության գրեթե բոլոր շփումները ար­տասահմանի հետ պետք է տեղի ունենան հարևան Իրանի մի­ջով։ Դրա համար հենց նա պետք է երկար սահման ունենա այդ պետության հետ, որը, իմիջիայլոց, վաղուց ի վեր մեծ բարյացակամություն է ցուցաբերում հայերի նկատմամբ։ Իսկ մուտքը դեպի Վանա լիճը, որը հայկական առաջին պետություների (Ուրարտուի հետ միասին) օրրան է եղել, հայերի հա­ս՛ար ունի ավելի շուտ սիմվոլիկ նշանակություն։

Ինչպես երևում է կցված քարտեզից, Դարսի ու Արդւսհանի նահանգները ծովափի հետ միացնող եռանկյունը՝ Արդվինի նահանգի հետ միասին կազմում են Թուրքիայի անդրծովյան տերիտորիաները, որոնց նկատմամբ Հայաստանը ոչ մի հավակնություն չունի։ Խճուղիների և երկաթուղիների բա­ցակայության պատճառով այժմ այդ տերիտորիաները Թուր­քիայի հետ հաղորդվում են միայն առափնյա նավարկության միջոցով։ Նույն դրությունը կպահպանվի և հետո, երբ այդ տա­րածությունը կդառնա Թուրքիայի Անդրծովյան տերիտորիա։

Իմիջիայլոց պետք է ավելացնեմ, որ Արևմտյան Հայկա­կան պետության մեջ մտնող հողերի տնտեսական կյանքի ին­տենսիվությունը պարտադրաբար տնտեսական ծաղկում առաջ Կբերի հարևան թուրքական տերիտորիաներում, որոնք հայերի համար առևտրի լավ պարտնյոր (ընկեր) կդառնա։

Բացի դրանից Անդրծովյան տերիտորիայի միջով Թուրքիան կպահպանի իր դրացիական կապերը Խորհրդային Միու­թյան հետ։ Իսկ թուրք-իրանական սահմանի արևմտյան հատ­վածը առաջվա պես կապահովի նրա կապը Իրանի հետ։ Եվ վերջապես լայն մուտքը դեպի Վանա լիճը, որը թուրքերի հա­մար չունի այն սիմվոլիկ նշանակությունը, ինչ հայերի համար, այնուամենայնիվ ունի որոշ նշանակություն իրենց հեղինակու­թյան համար։ Դա նույնպես նկատի է առնված՝ Արևմտյան Հայաստանի սահմանները գծելիս։

**Սրանով վերջացնեմ իմ երկար զրույցը քեզ հետ, իմ ան­ծանոթ ընթերցող։ Երանի այս խնդիրը այնքան թանկ դառնա քեզ համար, ինչպես թանկ էր ինձ համար 1961 թվականին, երբ ես հանում էի նրան մոռացությունից։ Երանի նա լիակա­տար իրագործում ստանա՝ անկախ այն բանից, թե մեզնից ով կհասցնի նրան երջանիկ վախճանի։**